Augustin Blazović

Augustin Franjo Blazović, odnosno Augustin Franz Blazović, (29. januar 1921 – 10. maj 2004) bio je austrijsko-hrvatski pjesnik, novelist, romanopisac, dramatičar, prevodilac i naučnik iz austrijskog dijela Gradišća. Pripadao je redu benediktinaca. Najpoznatiji je savremeni pisac gradišćanskih Hrvata. Bio je član P.E.N.-a i Društva hrvatskih književnika.

 Biografija 
Rodio se u gradišćanskom selu Frankenau, u Austriji. Školovao se u rodnom selu, a u Kőszegu je pohađao benediktinsku gimnaziju. U mađarskom gradu Pannonhalmi se zaredio. Nakon Drugog svjetskog rata se vratio u Austriju. Studirao je u Mađarskoj, u Pešti, matematiku i fiziku. Nakon dolaska komunista na vlast u Mađarskoj, raspušta se crkvene redove, pa Blazović 1949. odlazi u Austriju. Po nalogu benediktinskog reda kojem je pripadao odlazi u Beč završiti studij sociologije i filozofije na tamošnjem sveučilištu.

Odmah je bio misionarom i dušobrižnikom za tamošnje Hrvate te skrbiteljem za bogoslove Željezanske biskupije. Bio je studijskim prefektom u gradišćanskom sjemeništu u Beču. Kasnije je bio subregensom tog sjemeništa. 

Bio je djelatnikom bečkog Hrvatskoga akademskoga kluba. U početku se zalagao za južni standard hrvatskog jezika, a 1970-ih se vratio pisanju na standard Hrvata iz Gradišća. Po dolasku u Beč je uređivao je studentski časopis Glas, a Crikveni glasnik od 1956. do 1977. Umro je 2004. godine, a pokopan je u rodnom selu.

 Bibilografija 
 Književna djela 
Njegov književni rad obuhvata široki spektar književnih vrsta. Spada među najplodnije pisce među Hrvatima iz Gradišća.
 Hiža Drašković, drama
 Vigilija: bdjenje ili virostovanje, pjesme, Beč, 1961.
 Sveci u crikvenom ljetu, 1966.
 Rosa i dim, Trajštof, 1977.
 Tri drame, Željezno, 1983.
 Slike i sudbine, novele, Željezno, 1991.
 Svidočanstvo za vjeru, zbirka pjesama, 1996.
 Čežnja, roman, 
 Otvorite zviranjke, teološka knjiga
 Žitak svecev (I-IV)
 Na putu u bolji život, teološka rasprava/vjerska proza

Neke pjesme su mu prevedene na engleski i na esperanto.

Pjesme su mu ušle u nekoliko antologija i zbirki:
 Antologiju hrvatske čakavske poezije Čakavsko pjesništvo 20. stoljeća: tusculum antologija urednika Milorada Stojevića
 Antologija novije hrvatske marijanske lirike Duša duše Hrvatske, prireditelja Nevena Jurice i Božidara Petrača
 Antologiju Hrvatske uskrsne lirike od Kranjčevića do danas, prireditelja Božidara Petrača
 Antologiju hrvatske iseljeničke poezije Hrvatski Odisej prireditelja Ive Smoljana i u prijevodu Roberta Fitzgeralda na engleski
 Antologija duhovne poezije Krist u hrvatskom pjesništvu: od Jurja Šižgorića do naših dana prireditelja Vladimira Lončarevića
 Pannonische Lyrik=Panonska lirika urednika Roberta Hajszana
 Zbirci Pjesništvo gradišćanskih Hrvata = Poemaro de burgladnaj Koratoj, prireditelja Marije Belošević i Đure Vidmarovića, a u prijevodu na esperanto Lucije Borčić i drugihHrvatska matica iseljenika   Predstavljanje knjiga HES-a i uručenje Nagrade HMI Silvije Strahimir Kranjčević, 14. i 15. novembar 2008.

Njegove pjesme je komponirao Štefan Kočiš.

 Naučna djela 
Pisao je naučne radove na njemačkom, mađarskom i hrvatskom jeziku. Poznata su mu teološka djela koja je pisao na standardnom hrvatskom jeziku gradišćanskih Hrvata.

 Nagrade i priznanja 
 Nagrada za literaturu zemlje Gradišće 1982.
 Zlatni časni znak za zasluge u vezi s Republikom Austrijom 1984.
 Veliki časni znak zemlje Gradišće  1989. 
 Odlikovanje službenom titulom profesor 1991. (dodijelio austrijski predsjednik Kurt Waldheim)
 Kulturnu nagrada Gradišćanskih Hrvata (Kulturna nagrada Gradišćanskih Hrvatov) 1996.

 Reference 
 ORF - Volksgruppen Umro je pater Augustin Blazović
 ORF - Volksgruppen Simpozij o Augustinu Blazoviću, 16. mart 2001.
 ORF - Volksgruppen 80. rodjendan Augustina Blazovića, 29. januar 2001.
 ORF - Volksgruppen Pokop patera Augustina Blazovića, 18. maj 2004.
 Znanstveni institut gradišćanskih Hrvatov  Augustin Blazović

 Vanjski linkovi 
 ORF - Volksgruppen Pater Augustin Blazovich ist tot 

Kategorija:Rođeni 1921.
Kategorija:Umrli 2004.

Kategorija:Hrvatski pjesnici
Kategorija:Austrijski pjesnici
Kategorija:Gradišćanski Hrvati
Kategorija:Hrvatski prevodioci
Kategorija:Hrvatski novelisti
Kategorija:Hrvatski romanopisci
Kategorija:Hrvatski dramaturzi
Kategorija:Austrijski naučnici
Kategorija:Benediktinci